قلوبال گوبره چاتیشمازلیغی 2023-جو ایله قدر داوام ائده‌جک. بو دا اکینچیلرین واردات اولونان تاریم محصول لاریندان‌ چوخ آسیلی اولدوغو افریقادا ارزاق تهلوکه‌سیزلیگینی تهدید ائده‌جک.
بو باره‌ده بمت-نین ارزاق و تاریم تشکیلاتی (فائو) و دونیا تیجارت تشکیلاتی‌نین "قلوبال گوبره بازارلاری و سیاست‌لری" آدلی بیرگه آراشدیرماسیندا دئییلیر.
قئید اولونوب کی، اوکراینا‌داکی موناقیشه، یوکسک تورم، تداروک زنجیرلرینده‌کی پوزولما‌لار و قلوبال اقتصادی رکود کیمی عامل‌لر گوبره‌لرین و تاریم محصول‌لاری‌نین قیمت‌لری‌نین یوکسلمه‌سینه سبب اولوب. نتیجه‌ده بیر چوخ اؤلکه‌لرده گوبره‌لر و تاریم محصول‌لاری محدودلاشیب.
"گ20 حکومت‌لرینه قیدا، یئم و گوبره بازارلارینی آچیق ساخلاماسی و گوبره تیجارتینده، او جمله‌دن دونیا تیجارت تشکیلاتی‌ قایدا‌لارینا ضد اولان صادرات محدودیت‌لریندن چکینمکله، فاصیله‌لری مینیموما ائندیرمه‌سی توصیه اولونور"-، آراشدیرمادا دئییلیر.
بیلدیریلیب کی، اولوسلار آراسی مالیه دستکی‌نین آرتیریلماسی و ریسک‌لرین ایداره ائدیلمه‌سی آلت‌لری‌نین ایستیفاده‌سی ده داخیل اولماقلا، ان حساس اؤلکه‌لر اوچون گوبره‌لره چیخیشین تامین ائدیلمه‌سی ضروری‌دیر.
بو آراشدیرمادا غیری-ثابت کیمی خاراکتئریزه اولونان گوبره بازاری‌نین وضعیتی و اونون تاریم اوره تیمینه تأثیری تحلیل ائدیلیر، گ20 حکومت‌لری اوچون قلوبال طلباتین اؤدنیلمه‌سی و ارزاق بحرانی‌نین قارشی‌سی‌نین آلینماسی اوچون گوبره بازاری‌نین داوام ائتدیریلمه‌سی‌نین واجیب‌لیگینی وورغولایان توصیه‌لر وئریلیب.
